**Dôvodová správa**

# A. Všeobecná časť

Návrh zákona, ktorým sa mení a dopĺňa zákon, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „návrh zákona“) predkladá poslanec Národnej rady Slovenskej republiky Vladimír Baláž.

Cieľom návrhu zákona je efektívnejšie riadenie peňažných tokov v rámci verejného zdravotného poistenia a zmierniť jednorazový finančný úbytok zdrojov na začiatku kalendárneho roka.

Výplata príspevkov 4 inštitúciám, Úradu pre dohľad nad zdravotnou starostlivosťou, Operačným strediskám tiesňového volania záchrannej zdravotnej služby, Národnému centru zdravotníckych informácií a Národnému inštitútu pre hodnotu a technológie v zdravotníctve, v rovnakom termíne v mesiaci január kalendárneho roka v plnej výške ročných príspevkov predstavuje pre zdravotné poisťovne vysoký jednorazový finančný výdavok a úbytok zdrojov hneď na začiatku kalendárneho roka.

Financovanie celého sektora verejného zdravotného poistenia je priebežné, ako napr. výber poistného od ekonomicky aktívnych obyvateľov, či výplata platieb za poistencov štátu. Máme za to, že platenie príspevkov v štvrťročných splátkach prispeje k efektívnejšiemu riadeniu peňažných tokov v rámci verejného zdravotného poistenia.

V roku 2023 rástli výdavky na zdravotnú starostlivosť významne nad rámec očakávania vzhľadom na mimoriadne zvyšovanie platov ako aj dofinancovanie v roku 2023, čo sa premieta do výpočtu príspevkov v roku 2025. V roku 2022 bol novelizovaný zákon č. 581/2004 Z. z. (zákonom č. 518/2022 Z. z.) a navrhnuté príspevky na činnosť Operačného strediska záchrannej zdravotnej služby SR, Národného centra zdravotníckych informácií a Úradu pre dohľad nad zdravotnou starostlivosťou boli nastavené na očakávané príjmy verejného zdravotného poistenia o 1 mld. EUR vyššie. Navrhlo sa zníženie výšky percentuálnej sadzby príspevkov na činnosť Operačných stredísk tiesňového volania záchrannej zdravotnej služby, Národného centra zdravotníckych informácií a Úradu pre dohľad nad zdravotnou starostlivosťou v rámci balíčka na konsolidáciu verejných financií v tlači 97, avšak tento krok mal byť až s účinnosťou od rok 2025.

Príspevky na rok 2024 sa podľa zákona počítajú z rozhodnutia o ročnom prerozdeľovaní poistného za kalendárny rok 2022 zo sumy „Celková suma z ročného prerozdeľovania, na ktorú má zdravotná poisťovňa nárok po ročnom prerozdeľovaní“. Preto sa navrhuje v súlade so schváleným rozpočtom na rok 2024 povinnosť pre zdravotné poisťovne vyplatiť v roku 2024 doplatok k už vyplatenej sume.

Predkladaný návrh zákona nemá vplyv na rozpočet verejnej správy, podnikateľské prostredie, nemá sociálne vplyvy, nemá vplyvy na informatizáciu spoločnosti ani vplyvy na životné prostredie. Návrh zákona taktiež nemá vplyv na služby verejnej správy pre občana ani na manželstvo, rodičovstvo a rodinu.

Návrh zákona je v súlade s ústavou, ústavnými zákonmi, nálezmi ústavného súdu, medzinárodnými zmluvami a inými medzinárodnými dokumentmi, ktorými je Slovenská republika viazaná, zákonmi a súčasne je v súlade s právom Európskej únie.

1. **Osobitná časť**

**K Čl. I**

**K bodom 1 až 5**

Ustanovuje sa výplata príspevkov 4 inštitúciám, Úradu pre dohľad nad zdravotnou starostlivosťou, Operačným strediskám tiesňového volania záchrannej zdravotnej služby, Národnému centru zdravotníckych informácií a Národnému inštitútu pre hodnotu a technológie v zdravotníctve, v štyroch splátkach v priebehu, čím sa zabráni jednorazovému finančnému výdavku a úbytku zdrojov hneď na začiatku kalendárneho roka.

Cieľom návrhu zákona je efektívnejšie riadenie peňažných tokov v rámci verejného zdravotného poistenia a zmierniť jednorazový finančný úbytok zdrojov na začiatku kalendárneho roka. Financovanie celého sektora verejného zdravotného poistenia je priebežné, ako napr. výber poistného od ekonomicky aktívnych obyvateľov, či výplata platieb za poistencov štátu. Máme za to, že platenie príspevkov v štvrťročných splátkach prispeje k efektívnejšiemu riadeniu peňažných tokov v rámci verejného zdravotného poistenia.

**K bodom 6, 7 a prílohe**

V roku 2023 rástli výdavky na zdravotnú starostlivosť významne nad rámec očakávania vzhľadom na mimoriadne zvyšovanie platov ako aj dofinancovanie v roku 2023, čo sa premieta do výpočtu príspevkov v roku 2025. V roku 2022 bol novelizovaný zákon č. 581/2004 Z. z. (zákonom č. 518/2022 Z. z.) a navrhnuté príspevky na činnosť Operačného strediska záchrannej zdravotnej služby SR, Národného centra zdravotníckych informácií a Úradu pre dohľad nad zdravotnou starostlivosťou boli nastavené na očakávané príjmy verejného zdravotného poistenia o 1 mld. EUR vyššie. Navrhlo sa preto zníženie výšky percentuálnej sadzby príspevkov na činnosť Operačných stredísk tiesňového volania záchrannej zdravotnej služby, Národného centra zdravotníckych informácií a Úradu pre dohľad nad zdravotnou starostlivosťou v rámci balíčka na konsolidáciu verejných financií v tlači 97, avšak tento krok mal byť až s účinnosťou od rok 2025.

Príspevky na rok 2024 sa podľa zákona počítajú z rozhodnutia o ročnom prerozdeľovaní poistného za kalendárny rok 2022 zo sumy „Celková suma z ročného prerozdeľovania, na ktorú má zdravotná poisťovňa nárok po ročnom prerozdeľovaní“, kedy príjmy verejného zdravotného poistenia boli nižšie.

Pred znížením sadzieb by išlo o takýto výpočet z celkovej sumy z ročného prerozdeľovania, na ktorú má zdravotná poisťovňa nárok po ročnom prerozdeľovaní z roku 2022:

|  |  |  |  |  |  |
| --- | --- | --- | --- | --- | --- |
| Novela č. 518/2022 Z. z. |  |  |  |  |  |
| *v eurách* | percento príspevku |  |
| SPOLU | VšZP | Dôvera | Union |
| Suma z ročného prerozdeľovania poistného z predchádzajúceho roka  | za rok 2022 | 5 537 903 109 | 3 502 898 607 | 1 538 304 045 | 496 700 457 |
| Príspevok na činnosť ÚDZS | 0,45% | 24 920 564 | 15 763 044 | 6 922 368 | 2 235 152 |
| Príspevok na činnosť NCZI | 0,55% | 30 458 467 | 19 265 942 | 8 460 672 | 2 731 853 |
| Príspevok na činnosť operačných stredísk | 0,45% | 24 920 564 | 15 763 044 | 6 922 368 | 2 235 152 |
| Príspevok na činnosť NIHO | 0,032% | 1 772 129 | 1 120 928 | 492 257 | 158 944 |
| **Zákonom stanovené príspevky celkom** | **1,48%** | **82 071 724** | **51 912 957** | **22 797 666** | **7 361 101** |

Po znížení sadzieb (tlač 97) ide o takýto výpočet z celkovej sumy z ročného prerozdeľovania, na ktorú má zdravotná poisťovňa nárok po ročnom prerozdeľovaní z roku 2022:

|  |
| --- |
| Konsolidačný balíček |
| *v eurách* | percento príspevku | príspevky vyplatené do 20.1.2024 |
| SPOLU | VšZP | Dôvera | Union |
| Suma z ročného prerozdeľovania poistného z predchádzajúceho roka  | za rok 2022 | 5 537 903 109 | 3 502 898 607 | 1 538 304 045 | 496 700 457 |
| Príspevok na činnosť ÚDZS | 0,40% | 22 151 612 | 14 011 594 | 6 153 216 | 1 986 802 |
| Príspevok na činnosť NCZI | 0,44% | 24 366 774 | 15 412 754 | 6 768 538 | 2 185 482 |
| Príspevok na činnosť operačných stredísk | 0,40% | 22 151 612 | 14 011 594 | 6 153 216 | 1 986 802 |
| Príspevok na činnosť NIHO | 0,032% | 1 772 129 | 1 120 928 | 492 257 | 158 944 |
| **Zákonom stanovené príspevky celkom** | **1,30%** | **70 442 128** | **44 556 870** | **19 567 227** | **6 318 030** |

Navrhuje sa, aby zdravotné poisťovne príspevky jednotlivým inštitúciám uhrádzali štvrťročne od roku 2025, a aby v roku 2024 uhradili jednorazový príspevok týmto inštitúciám, nakoľko v čase prijímania konsolidačného zákona nebolo známe rozhodnutie Úradu pre dohľad nad zdravotnou starostlivosťou o ročnom prerozdeľovaní poistného za rok 2022, inštitúcie si vypracovali rozpočet podľa súm schválených v rozpočet odsúhlasenom MFSR a ak by tento jednorazový príspevok nebol vyplatený v roku 2024 ohrozilo by to fungovanie týchto inštitúcií.

|  |
| --- |
| Návrh výšky príspevkov v roku 2024 na sumu v schválenom rozpočte na rok 2024 podľa MFSR |
| *v eurách* | percento príspevku |  |
| SPOLU | VšZP | Dôvera | Union |
| Suma z ročného prerozdeľovania poistného z predchádzajúceho roka  | za rok 2022 | 5 537 903 109 | 3 502 898 607 | 1 538 304 045 | 496 700 457 |
| Príspevok na činnosť ÚDZS | 0,55% | 30 612 629 | 19 363 455 | 8 503 495 | 2 745 679 |
| Príspevok na činnosť NCZI | 0,61% | 33 673 892 | 21 299 800 | 9 353 844 | 3 020 247 |
| Príspevok na činnosť operačných stredísk | 0,55% | 30 612 629 | 19 363 455 | 8 503 495 | 2 745 679 |
| Príspevok na činnosť NIHO | 0,044% | 2 449 010 | 1 549 076 | 680 280 | 219 654 |
| **Zákonom stanovené príspevky celkom** | **1,30%** | **97 348 160** | **61 575 786** | **27 041 114** | **8 731 261** |
| **Jednorazový príspevok** |  |  |  |  |  |
| *v eurách* | percento príspevku |  |
| SPOLU | VšZP | Dôvera | Union |
| Suma z ročného prerozdeľovania poistného z predchádzajúceho roka  | za rok 2022 | 5 537 903 109 | 3 502 898 607 | 1 538 304 045 | 496 700 457 |
| Jednorazový príspevok na činnosť ÚDZS | 0,55% | 8 461 017 | 5 351 860 | 2 350 279 | 758 878 |
| Jednorazový príspevok na činnosť NCZI | 0,55% | 9 307 118 | 5 887 046 | 2 585 307 | 834 765 |
| Jednorazový príspevok na činnosť operačných stredísk | 0,61% | 8 461 017 | 5 351 860 | 2 350 279 | 758 878 |
| Jednorazový príspevok na činnosť NIHO | 0,044% | 676 881 | 428 149 | 188 022 | 60 710 |
| **Zákonom stanovené príspevky celkom** | **1,30%** | **26 906 032** | **17 018 915** | **7 473 886** | **2 413 231** |

**K čl. II**

Vzhľadom na dĺžku legislatívneho procesu sa navrhuje účinnosť zákona od 1. júla 2024, okrem bodov 1 až 5, ktoré nadobúdajú účinnosť 1. januára 2025.

**Doložka vybraných vplyvov**

|  |
| --- |
| 1. **Základné údaje**
 |
| **Názov návrhu zákona** |
| Návrh zákona, ktorým sa mení a dopĺňa zákon, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. |
| **Navrhovateľ (a spolunavrhovatelia)** |
| poslanec Národnej rady Slovenskej republiky Vladimír Baláž |
|  |
| 1. **Definovanie problému**
 |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*Výplata príspevkov 4 inštitúciám, Úradu pre dohľad nad zdravotnou starostlivosťou, Operačným strediskám tiesňového volania záchrannej zdravotnej služby, Národnému centru zdravotníckych informácií a Národnému inštitútu pre hodnotu a technológie v zdravotníctve, v rovnakom termíne v mesiaci január kalendárneho roka v plnej výške ročných príspevkov predstavuje pre zdravotné poisťovne vysoký jednorazový finančný výdavok a úbytok zdrojov hneď na začiatku kalendárneho roka. |
| 1. **Ciele a výsledný stav**
 |
| *Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému).* Cieľom návrhu zákona je efektívnejšie riadenie peňažných tokov v rámci verejného zdravotného poistenia a zmierniť jednorazový finančný úbytok zdrojov na začiatku kalendárneho roka. Financovanie celého sektora verejného zdravotného poistenia je priebežné, ako napr. výber poistného od ekonomicky aktívnych obyvateľov, či výplata platieb za poistencov štátu. Máme za to, že platenie príspevkov v štvrťročných splátkach prispeje k efektívnejšiemu riadeniu peňažných tokov v rámci verejného zdravotného poistenia. |
| 1. **Dotknuté subjekty**
 |
| *Uveďte subjekty, ktorých sa zmeny predkladaného materiálu dotknú priamo aj nepriamo:*Zdravotné poisťovne, Úrad pre dohľad nad zdravotnou starostlivosťou, Operačné strediská tiesňového volania záchrannej zdravotnej služby, Národné centrum zdravotníckych informácií a Národný inštitút pre hodnotu a technológie v zdravotníctve |
| 1. **Alternatívne riešenia**
 |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*Ak by sa výplata príspevkov 4 inštitúciám, Úradu pre dohľad nad zdravotnou starostlivosťou, Operačným strediskám tiesňového volania záchrannej zdravotnej služby, Národnému centru zdravotníckych informácií a Národnému inštitútu pre hodnotu a technológie v zdravotníctve, vyplácala v rovnakom termíne v mesiaci január kalendárneho roka v plnej výške ročných príspevkov, predstavovalo by to naďalej pre zdravotné poisťovne vysoký jednorazový finančný výdavok a úbytok zdrojov hneď na začiatku kalendárneho roka. Ak by sa neprijal jednorazový príspevok v rok 2024, ohrozilo by to fungovanie inštitúcií vyššie menovaných. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  **Áno** | [x]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia práva EÚ**
 |
| *Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.*bezpredmetné |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.* Po 3 roku od nadobudnutia účinnosti.*Uveďte kritériá, na základe ktorých bude preskúmanie vykonané.*Kritériom môže byť lepšia priebežná finančná kondícia zdravotných poisťovní.  |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho vplyvu |[ ]  Áno |[x]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[ ]  **Pozitívne** |[x]  **Žiadne** |[ ]  **Negatívne** |
| z toho rozpočtovo zabezpečené vplyvy, v prípade identifikovaného negatívneho vplyvu |[ ]  Áno |[x]  Nie |[ ]  Čiastočne |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  predpokladané vyčíslenie: |  |  |  |  |  |  |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana** |  |  |  |  |  |  |
|  |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo, rodinu a deti** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k identifikovaným vplyvom.* *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).* |
| 1. **Kontakt na spracovateľa/súčinnosť**
 |
| *Vypracovali ste návrh zákona v súčinnosti s príslušným ministerstvom?*[x]  **Áno** [ ]  **Nie***Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.* |
| 1. **Stanovisko gestorov**
 |
| *Stanovisko Ministerstva financií SR*[x]  **vyžiadané** [ ]  **priložené***Stanovisko Ministerstva hospodárstva SR* [x]  **vyžiadané** [ ]  **priložené***V prípade potreby uveďte doplňujúce informácie alebo poznámky k stanovisku.* |

**DOLOŽKA VYBRANÝCH VPLYVOV**

**A.1. Názov materiálu:**

Návrh zákona, ktorým sa mení a dopĺňa zákon, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.

**A.2. Vplyvy:**

|  |  |  |  |
| --- | --- | --- | --- |
|  | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3, Sociálne vplyvy – vplyvy na hospodárenie obyvateľstva,-sociálnu exklúziu,- rovnosť príležitostí a rodovú rovnosť a vplyvy na zamestnanosť |  | X |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti | X |  |  |
| 6. Vplyvy na manželstvo, rodičovstvo a rodinu |  | X |  |
| 7. Vplyvy na služby verejnej správy pre občana |  | X |  |

\* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

**A.3. Poznámky**

Návrh zákona je v súlade so schváleným rozpočtom.

**A.4. Alternatívne riešenia**

Nepredkladajú sa.

**A.5. Stanovisko gestorov**

Bezpredmetné

**DOLOŽKA ZLUČITEĽNOSTI**

**návrhu zákona** **s právom Európskej únie**

**1. Navrhovateľ zákona:** skupina poslancov Národnej rady Slovenskej republiky

**2. Názov návrhu zákona:** Návrh zákona, ktorým sa mení a dopĺňa zákon, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.

**3. Predmet návrhu zákona:**

1. je upravený v primárnom práve Európskej únie, a to v článku čl. 168 Zmluvy o fungovaní Európskej únie,
2. nie je upravený v sekundárnom práve Európskej únie,
3. nie je obsiahnutý v judikatúre Súdneho dvora Európskej únie.
	* + 1. **Záväzky Slovenskej republiky vo vzťahu k Európskej únii:**

a) bezpredmetné,

b) v danej oblasti nebol proti Slovenskej republike začatý postup Európskej komisie a ani konanie Súdneho dvora Európskej únie podľa článkov 258 až 260 Zmluvy o fungovaní Európskej únie,

c) bezpredmetné.

1. **Stupeň zlučiteľnosti návrhu zákona s právom Európskej únie**

úplný.